CELEX: 62016CA0245
Language: fi
Date: 2017-07-06 00:00:00
Title: Asia C-245/16: Unionin tuomioistuimen tuomio (kolmas jaosto) 6.7.2017 (ennakkoratkaisupyyntö, jonka on esittänyt Tribunale Amministrativo Regionale per le Marche – Italia) – Nerea SpA v. Regione Marche (Ennakkoratkaisupyyntö — Valtiontuki — Asetus (EY) N:o 800/2008 — Yleinen ryhmäpoikkeus — Soveltamisala — 1 artiklan 6 kohdan c alakohta — 1 artiklan 7 kohdan c alakohta — Vaikeuksissa olevan yrityksen käsite — Käsite yleistäytäntöönpanomenettely maksukyvyttömyyden vuoksi — Euroopan aluekehitysrahaston (EAKR) alueellisesta toimenpideohjelmasta valtiontukea saanut yhtiö, joka sittemmin on hyväksytty akordimenettelyyn, jossa liiketoiminta jatkuu — Tuen peruuttaminen — Ennakkomaksun takaisinmaksuvelvollisuus)

28.8.2017   
            
            
               FI
            
            
               Euroopan unionin virallinen lehti
            
            
               C 283/7
            
         Unionin tuomioistuimen tuomio (kolmas jaosto) 6.7.2017 (ennakkoratkaisupyyntö, jonka on esittänyt Tribunale Amministrativo Regionale per le Marche – Italia) – Nerea SpA v. Regione Marche
   (Asia C-245/16) (1)
   
   ((Ennakkoratkaisupyyntö - Valtiontuki - Asetus (EY) N:o 800/2008 - Yleinen ryhmäpoikkeus - Soveltamisala - 1 artiklan 6 kohdan c alakohta - 1 artiklan 7 kohdan c alakohta - Vaikeuksissa olevan yrityksen käsite - Käsite yleistäytäntöönpanomenettely maksukyvyttömyyden vuoksi - Euroopan aluekehitysrahaston (EAKR) alueellisesta toimenpideohjelmasta valtiontukea saanut yhtiö, joka sittemmin on hyväksytty akordimenettelyyn, jossa liiketoiminta jatkuu - Tuen peruuttaminen - Ennakkomaksun takaisinmaksuvelvollisuus))
   (2017/C 283/10)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per le Marche
   
      Pääasian asianosaiset
   
   
      Kantaja: Nerea SpA
   
      Vastaaja: Regione Marche
   
      Banca del Mezzogiorno – Mediocredito Centrale SpA:n osallistuessa asian käsittelyyn
   
   
      Tuomiolauselma
   
   
               1)
            
            
               Tiettyjen tukimuotojen toteamisesta yhteismarkkinoille soveltuviksi [SEUT 107 ja 108 artiklan] mukaisesti 6.8.2008 annetun komission asetuksen (EY) N:o 800/2008 (yleinen ryhmäpoikkeusasetus) 1 artiklan 7 kohdan c alakohtaa on tulkittava siten, että siinä käytetty käsite yleistäytäntöönpanomenettely maksukyvyttömyyden vuoksi kattaa kaikki kansallisen lainsäädännön mukaiset yritysten yleistäytäntöönpanomenettelyt maksukyvyttömyyden vuoksi, olivatpa ne hallinto- tai lainkäyttöviranomaisten viran puolesta aloittamia menettelyjä tai kyseessä olevan yrityksen aloitteesta aloitettuja.
            
         
               2)
            
            
               Asetuksen N:o 800/2008 1 artiklan 7 kohdan c alakohtaa on tulkittava siten, että se seikka, että yritys täyttää kansallisessa lainsäädännössä vahvistetut edellytykset yhtiön asettamiselle yleistäytäntöönpanomenettelyyn maksukyvyttömyyden vuoksi minkä toteaminen kuuluu ennakkoratkaisua pyytäneelle tuomioistuimelle, riittää estämään valtiontuen myöntämisen sille kyseisen asetuksen nojalla, tai jos tällainen tuki on jo myönnetty, sen toteamiseksi, että sitä ei olisi voitu myöntää kyseisen asetuksen nojalla, mikäli kyseiset edellytykset olisivat täyttyneet sinä ajankohtana kun tuki oli myönnetty. Sitä vastoin yritykselle asetuksen N:o 800/2008 ja erityisesti sen 1 artiklan 6 kohdan nojalla myönnettyä tukea ei voida peruuttaa pelkästään sillä perusteella, että kyseinen yritys on asetettu yleistäytäntöönpanomenettelyyn maksukyvyttömyyden vuoksi sen ajankohdan jälkeen kun kyseinen tuki on myönnetty sille.
            
         
      (1)  EUVL C 279, 1.8.2016.